Carl Lumholtz

Carl Sofus Lumholtz (født 1851 på Bårdseng i Fåberg, Lillehammer, død 5. mai 1922 i Saranac Lake, New York) var en norsk oppdagelsesreisende, etnograf og forfatter. Han reiste på ekspedisjoner til Australia, Mexico og Borneo der han beskrev stammer, planteliv og dyrarter.

Han ble utdannet cand.theol. i 1876. I 1880 dro han til Australia. Her tilbrakte han fire år hvor han  utforsket ukjente områder i Queensland og identifisert flere nye pattedyr. Han bodde også en periode sammen med Australias urbefolkning. I 1886 avslo han et tilbud om å bli konservator ved Arendal Museum. I stedet dro han til USA hvor han slo seg ned i USA omkring 1890. Lumholtz oppdaget flere nye plante- og dyrearter og studerte indianere i Mexico i årene 1890-1910. Reisene var på oppdrag av blant annet American Museum of Natural History og American Geographical Society, og en stor samling fotografier var ett resultat av reisene.

Med støtte fra blant andre Andrew Carnegie og J.P. Morgan utrustet han i 1890 en ekspedisjon på 30 mann til fjellområder i Mexico. Han hadde flere ekspedisjoner i Mexico og planla deretter å krysse Ny-Guinea. I stedet for å vandre over Ny-Guinea tak han seg inn i det indre av Borneo. Indonesias regjering stilte en dampbåt og militær eksorte til disposisjon. Ifølge Morten Strøksnes var Lumholtz preget av den tids rasistiske verdensbilde, og etterhvert fikk han mer respekt for naturfolkene han besøkte - han beundret deres naturkunnskap og gjestfrihet.

Han bodde på Borneo i årene 1913-1917 og dokumenterte dyrelivet på øya og samlet verdifull informasjon og kulturgjenstander fra Dajak-folkene.

Det står et minnesmerke over Lumholtz i parken foran Lillehammer videregående skole, og han har fått en gate på Lillehammer oppkalt etter seg.

Bibliografi (utdrag) 
En fullstendig liste finnes i Klausen/Sørum (1993)
 Blandt Menneskeædere. 4 aars reise i Australien, København 1887, (480 sider). 
 Blandt Mexicos indianere. Kristiania 1903. (825 sider.) 
 Explorations in Mexico. The American Geographical Society of New York. Vol. XXIII, 1891. 
 American Cave-Dwellers of Sierra Madre. Proceedings of the International Congress of Antropology, Chicago. 1894. 
 Blandt Sierra Madres huleboere. «Norge», norsk kalender, Kristiania, 1895. 
 The Huichol Indians in Mexico. Bulletin of the American Museum of Natural History, Vol. X, 1898. 
 Symbolism of the Huichol Indians. Memoir of the American Museum of Natural History. III, 1900. 
 Conventionalism in the Designs of the Huichol Indians. The American Museum of Natural History, 1903. 
 Under tropenes himmel, Gyldendalske boghandel, Kristiania 1922. Nyutgave Gyldendal, Oslo 1938.

Referanser

Litteratur 
 Bryn, Halfdan: De innfødte på Borneo. Carl Lumholtz' materiale antropologisk bearbeidet, Det Kongelige Norske Videnskabers Selskab, Videnskapsselskapets skrifter, Kristiania 1924
 Sejersted, Georg Wasmuth: Carl Lumholtz på forskerferd, Blix forlag 1944
 Klausen, Arne Martin/Sørum, Arve: Under tropenes himmel. Den store norske oppdager Carl Lumholtz, Tiden norsk forlag 1993 ISBN 82-10-03689-0
 Strøksnes, Morten A: Lumholtz' gjenferd, Oktober forlag 2022 ISBN 978-82-49-52567-6

Eksterne lenker 
 
 Ukjente Mexico av Carl Lumholtz fra Project Gutenberg
 

Norske oppdagere
Norske forfattere av reiseskildringer
Norske etnografer
Personer fra Lillehammer kommune
Fødsler i 1851
Dødsfall i 1922